62021TO0418_INF
Vispārējās tiesas (astotā palāta) 2022. gada 14. janvāra rīkojums –
Alauzun u.c./Komisija un EMA
(lieta T‑418/21)
Atcelšanas prasība – Cilvēkiem paredzētas zāles – Cilvēkiem paredzētu zāļu “Comirnaty” tirdzniecības atļaujas ar nosacījumiem grozījums – Nepārsūdzams akts – Sagatavojošs tiesību akts – Intereses celt prasību neesamība – Tieša skāruma neesamība – Individuāla skāruma neesamība – Nereglamentējošs akts – Nepieņemamība
1.
Atcelšanas prasība – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Sagatavojoši tiesību akti – Izslēgšana – Eiropas Zāļu aģentūras (EMA) atzinums – Nepieņemamība
(LESD 263. pants)
(skat. 23., 25., 26. punktu)
2.
Atcelšanas prasība – Pieņemamības nosacījumi – Prasība pret apstrīdētā tiesību akta autoru – Prasība atcelt Eiropas Zāļu aģentūras (EMA) atzinumu – Nepieņemamība
(LESD 263. pants; Padomes Regulas Nr. 1234/2008 16. pants un 17. panta 2. punkts)
(skat. 28. un 29. punktu)
3.
Atcelšanas prasība – Locus standi – Prasība, ko cēlis prasītājs, kas nav apstrīdētā akta adresāts – Pieņemamība – Nosacījums – Tiesību akts, kas prasītājam rada saistošas tiesiskās sekas – Komisijas lēmums par tirdzniecības atļaujas ar nosacījumiem piešķiršanu Covid–19 vakcīnai – Akts, kas nemaina prasītāja tiesisko stāvokli – Intereses celt prasību neesamība
(LESD 263. panta 4. daļa)
(skat. 28.– 32., 37. un 38. punktu)
4.
Atcelšanas prasība – Fiziskas vai juridiskas personas – Tiesību akti, kas šīs personas skar tieši un individuāli – Tiešs skārums – Kritēriji – Komisijas lēmums par tirdzniecības atļaujas ar nosacījumiem piešķiršanu Covid–19 vakcīnai – Prasītāja tieša skāruma neesamība
(LESD 263. panta 4. daļa)
(skat. 45., 46. un 51. punktu)
5.
Atcelšanas prasība – Fiziskas vai juridiskas personas – Tiesību akti, kas šīs personas skar tieši un individuāli – Komisijas lēmums par tirdzniecības atļaujas ar nosacījumiem piešķiršanu Covid–19 vakcīnai – Privātpersonu celta prasība, kurā norādīts uz pamattiesību pārkāpumu – Individuāla skāruma neesamība
(LESD 263. panta 4. daļa)
(skat. 55.– 59. punktu)
6.
Atcelšanas prasība – Fiziskas vai juridiskas personas – Reglamentējoša akta jēdziens LESD 263. panta ceturtās daļas izpratnē – Jebkurš vispārpiemērojams akts, izņemot leģislatīvus aktus – Komisijas lēmums par tirdzniecības atļaujas ar nosacījumiem piešķiršanu Covid–19 vakcīnai – Izslēgšana
(LESD 263. panta 4. daļa)
(skat. 60. un 61. punktu)
7.
Pamattiesības – Tiesības uz efektīvu tiesību aizsardzību tiesā – Savienības aktu tiesiskuma pārbaude – Noteikumi – Šo tiesību aizsardzība Savienības tiesā vai valsts tiesās atkarībā no apstrīdētā tiesību akta juridiskās būtības
(LES 19. panta 1. punkts un LESD 263., 267. un 277. pants)
(skat. 63.– 68. punktu)
Priekšmets
Prasība, kas ir pamatota ar LESD 263. pantu un ar ko tiek lūgts atcelt, pirmkārt, Komisijas 2021. gada 31. maija Īstenošanas lēmumu C(2021) 4034 final, ar ko groza tirdzniecības atļauju ar nosacījumiem cilvēkiem paredzētām zālēm “Comirnaty – COVID– 19 mRNS vakcīna (modificētu nukleozīdu)”, kura piešķirta ar Īstenošanas lēmumu C(2020) 9598 final, un, otrkārt, EMA 2021. gada 28. maija atzinumu.
Rezolutīvā daļa
1)
Prasību noraidīt kā nepieņemamu.
2)
Virginie Alauzun un pārējie pielikumā norādītie prasītāji atlīdzina tiesāšanās izdevumus.